cyanic-selkie/wikianc huggingface dataset:
বিশ্বের ইতিহাস
ফিলিস্তিন ও ইসরায়েল
জেরুসালেম শহর ও তার আশেপাশের এলাকাগুলি প্রাচীন যুগে ইহুদী বা হিব্রুভাষীদের বাসভূমি ছিল। সময়ের সাথে ইহুদীদেরকে বিভিন্ন শাসকগোষ্ঠী তাদের মূল ভূখণ্ড থেকে বিতাড়িত করে। ১৯শ শতকের শেষে এসে বেশিরভাগ ইহুদী ইউরোপের বিভিন্ন দেশ, মার্কিন যুক্তরাষ্ট্র এবং রাশিয়াতে বিক্ষিপ্ত উদ্বাস্তু সংখ্যালঘু সম্প্রদায় হিসেবে বসবাস করত। অন্যদিকে ৭ম শতকেই আরব মুসলমানেরা বাইজেন্টীয় রোমান সাম্রাজ্যের কাছ থেকে ইহুদীদের প্রাচীন বাসভূমিটি বিজয় করে ও এর নাম রাখে ফিলিস্তিন। তখন থেকে বহু শতাব্দী ধরে এটি আরব মুসলমানদের বাসভূমিতে পরিণত হয়। ২০শ শতকের শুরুতে এটি মুসলমান উসমানীয় সাম্রাজ্যের একটি অংশ ছিল। কিন্তু ১৯শ শতকের শেষে এসে ইউরোপীয় ইহুদীরা একাধিক হাজার বছর পরে তাদের আদি বাসভূমিতে ফেরত যাওয়ার চেষ্টা করলে সেখানে হাজার বছরেরও বেশি কাল যাবৎ বিদ্যমান আরব জনগোষ্ঠীর সাথে তাদের এক দীর্ঘস্থায়ী সংঘাতের সৃষ্টি হয়। ফিলিস্তিনে বসবাসরত বেশির ভাগ অধিবাসীই ছিল আরব। ১৮৮০-র দশকে স্বল্পসংখ্যক ইউরোপীয় ইহুদী ফিলিস্তিনে বসতি স্থাপন করতে শুরু করে। ১৮৮২ সালে প্রথম বসতিটি গঠিত হয়। এই ইহুদীদেরকে জায়নবাদী বলে ডাকা হত। ১৯১৭ সালে বালফুর ঘোষণার মাধ্যমে ব্রিটিশ সরকার ফিলিস্তিনে একটি ইহুদী বাসভূমি স্থাপনের ব্যাপারে তাদের সমর্থন জানায়। ১ম বিশ্বযুদ্ধে পরাজয়ের প্রেক্ষিতে তুর্কি উসমানীয় সাম্রাজ্যে ভাঙন ধরে। ১৯২০ সালে সেভ্‌রের চুক্তিতে উসমানীয় সাম্রাজ্যের সমাপ্তি ঘোষণা করা হয়। নবগঠিত লিগ অফ নেশন্‌স ১৯২২ সালে যুক্তরাজ্যকে সাময়িকভাবে স্বল্পমেয়াদের জন্য ফিলিস্তিন পরিচালনার অনুমোদন বা ম্যান্ডেট দেয়। ১৯২০-এ দশকে ইহুদীরা ফিলিস্তিনে বসতি স্থাপন অব্যাহত রাখে এবং ১৯২৯ সালে ইহুদী ও আরবদের মধ্যে প্রথম বড় ধরনের সংঘর্ষ ঘটে। ১৯৩০-এর দশকে, বিশেষ করে ১৯৩৩ সালের পর থেকে জার্মানিতে সেখানকার ইহুদীদের উপর অত্যাচার নির্যাতন শুরু হয়। কারাবন্দিত্ব বা মৃত্যু এড়াতে যেসব ইহুদীদের সামর্থ্য ছিল তারা জার্মানি পরিত্যাগ করা শুরু করে। কিছু ইহুদী অন্যান্য ইউরোপীয় রাষ্ট্র বা মার্কিন যুক্তরাষ্ট্রে পাড়ি জমায়। অন্যান্য ইহুদীরা ফিলিস্তিনের উদ্দেশ্যে রওনা দেন। ফিলিস্তিনের ইহুদী অভিবাসীদের সংখ্যা দ্রুত বৃদ্ধি পাওয়ার সাথে সাথে স্থানীয় আরবদের সাথে তাদের সংঘর্ষের সংখ্যা ও মাত্রাও বাড়তে থাকে। যুক্তরাজ্য ফিলিস্তিনে ইহুদী অভিবাসীর সংখ্যা নিয়ন্ত্রণ করার চেষ্টা করে।
ঠান্ডা যুদ্ধ
দ্বিতীয় বিশ্বযুদ্ধশেষে মার্কিন যুক্তরাষ্ট্র এবং সোভিয়েত ইউনিয়ন বিশ্বের দুই পরাশক্তি হিসেবে আত্মপ্রকাশ করে। অতীতে মিত্র হলেও তাদের মধ্যে এক ধরনের প্রতিদ্বন্দ্বিতামূলক পরোক্ষ যুদ্ধ শুরু হয়, যার নাম দেওয়া হয় ঠান্ডা যুদ্ধ। সোভিয়েত ইউনিয়ন লোহিত বাহিনীর সাহায্যে পূর্ব ইউরোপের দেশগুলির সরকার পরিবর্তন করে সাম্যবাদী সরকার গঠন করালে এই ঠান্ডা যুদ্ধের সূচনা হয়। এর ফলে কার্যত ইউরোপে একটি লৌহপর্দার সৃষ্টি হয়, যার একপাশে ছিল মার্কিন প্রভাব-বলয়ভুক্ত পশ্চিম ইউরোপ এবং অপর প্রান্তে ছিল সোভিয়েত প্রভাবাধীন পূর্ব ইউরোপ। সাম্যবাদ যেন পশ্চিম ইউরোপেও ছড়িয়ে না পড়ে, সেজন্য মার্কিন যুক্তরাষ্ট্র ১৯৪৭ সালে "মার্শাল পরিকল্পনা" নামের একটি প্রকল্প হাতে নেয়, যেখানে যুদ্ধবিধ্বস্ত দেশগুলির অর্থনীতিকে চাঙা করতে অর্থনৈতিক সাহায্যের ব্যবস্থা করা হয়।
দ্বিতীয় বিশ্বযুদ্ধের পরে জার্মানিকে বিভিন্ন মিত্রশক্তির মধ্যে ভাগ করে দেওয়া হয়। মার্কিন যুক্তরাষ্ট্র, যুক্তরাজ্য ও ফ্রান্স দেশটির পশ্চিমভাগ নিয়ন্ত্রণ করত; অন্যদিকে দেশটির পূর্বভাগ নিয়ন্ত্রণ করত সোভিয়েত ইউনিয়ন। দেশটির রাজধানী বার্লিন শহরের পুরোটাই সোভিয়েত নিয়ন্ত্রিত অংশে পড়লেও সেটিও পশ্চিম ও পূর্ব এই দুই ভাগে বিভক্ত ছিল। ১৯৪৮ সালে সোভিয়েতরা ৫ মাস ধরে পশ্চিম বার্লিন অবরোধ করে রাখে; তখন মিত্রশক্তিরা বিমানে করে প্রয়োজনীয় দ্রব্য সরবরাহ করে। ১৯৪৯ সালে জার্মানি পূর্ব ও পশ্চিম দুই জার্মানিতে বিভক্ত হয়ে যায়। অনেক পরে ১৯৬১ সালে পূর্ব বার্লিনের সাম্যবাদীরা দুই বার্লিনের মধ্যে প্রাচীর নির্মাণ করে।
১৯৪৯ সালের ৪ঠা এপ্রিল উত্তর আটলান্টিক চুক্তিভিত্তিক সংস্থা তথা নেটো (North Atlantic Treaty Organization, NATO) প্রতিষ্ঠিত হয়; এর সদর দপ্তর বেলজিয়ামের ব্রাসেল্‌সে অবস্থিত ছিল। এটি ছিল মার্কিন যুক্তরাষ্ট্র, কানাডা এবং বেশ কিছু পশ্চিম ইউরোপীয় রাষ্ট্রের মধ্যে যেকোন বহিরাক্রমণ প্রতিরোধের জন্য সৃষ্ট একটি সামরিক মৈত্রী। একই বছরে চীনের মূল ভূখণ্ডে মাও সে তুংয়ের নেতৃত্বে সাম্যবাদীরা ক্ষমতায় আরোহণ করে। ১৯৫০ থেকে ১৯৫৩ সাল পর্যন্ত কোরীয় যুদ্ধ শুরু হয়। চীনের মদদে উত্তর কোরিয়া দক্ষিণ কোরিয়াকে আক্রমণ করে। মার্কিন যুক্তরাষ্ট্র দক্ষিণ কোরিয়াকে সামরিক সমর্থন দেয়। ১৯৫৩ সালে সোভিয়েত নেতা স্তালিনের মৃত্যু হয়। ১৯৫৫ সালে সোভিয়েত ইউনিয়ন সাম্যবাদী রাষ্ট্রগুলির সাথে মিলে একটি মৈত্রী গঠন করে, যার নাম ছিল ওয়ারস’ চুক্তি। মার্কিন ও সোভিয়েত দুই পরাশক্তিই পারমাণবিক অস্ত্রশস্ত্রের এক বিশাল ভাণ্ডার গড়ে তোলে। ১৯৫৮ সালে মার্কিন যুক্তরাষ্ট্রের সন্নিকটে অবস্থিত রাষ্ট্র কিউবাতে ফিদেল কাস্ত্রো একনায়ক হিসেবে ক্ষমতায় আসেন এবং সোভিয়েত ইউনিয়নের সাথে মৈত্রী স্থাপন করেন। এর সূত্র ধরে ১৯৬২ সালে আরেকটি সংকটের সৃষ্টি হয়। সে বছর কাস্ত্রো তার দেশে সোভিয়েত ইউনিয়নকে ক্ষেপণাস্ত্র উৎক্ষপণকেন্দ্র নির্মাণের অনুমতি দেন। মার্কিন যুক্তরাষ্ট্রের তৎকালীন রাষ্ট্রপতি জন এফ কেনেডি মার্কিন নৌবাহিনীকে কিউবাকে অবরোধের আদেশ দেন। শেষ পর্যন্ত সোভিয়েতরা ক্ষেপণাস্ত্রকেন্দ্র নির্মাণ প্রকল্পটি প্রত্যাহারে সম্মত হয়। পারমাণবিক যুদ্ধ যাতে শুরু না হয়, সেজন্য সোভিয়েত নেতা নিকিতা ক্রুশ্চেভের আদেশে ক্ষেপণাস্ত্রবহনকারী সোভিয়েত জাহাজগুলি ফেরত নিয়ে আসা হয়। অন্যদিকে ১৯৬০ সাল থেকে রুশ-চীনা সম্পর্কে ফাটল ধরা শুরু হয়।
ঠান্ডা যুদ্ধের সময় মার্কিন ও সোভিয়েত দুই পরাশক্তিই অস্ত্র নির্মাণের পেছনে বিশাল অঙ্কের অর্থ খরচ করে। যদিও তারা নিজেদের মধ্যে কখনও যুদ্ধ করেনি, ১৯৫০-এর দশকে কোরীয় যুদ্ধে এবং ১৯৬০ ও ১৯৭০-এর দশকে ভিয়েতনাম যুদ্ধে তারা প্রত্যক্ষ বা পরোক্ষভাবে অংশ নেয়। এছাড়াও বহু দশক ধরে তারা একে অপরের বিরুদ্ধে গুপ্তচরবৃত্তি ও নেতিবাচক উদ্দেশ্যপ্রণোদিত প্রচারণায় লিপ্ত ছিল। পূর্ব ইউরোপের সাম্যবাদী রাষ্ট্রগুলিতে যেকোন প্রকার বিদ্রোহ সোভিয়েতরা শক্ত হাতে দমন করে। যেমন সোভিয়েতরা সাম্যবাদী শাসন বজায় রাখার জন্য ১৯৫৬ সালে হাঙ্গেরিতে এবং ১৯৬৮ সালে চেকোস্লোভাকিয়াতে সেনা অভিযান চালায়। ১৯৬৩ সালে মার্কিন যুক্তরাষ্ট্র ও সোভিয়েত ইউনিয়ন পারমাণবিক অস্ত্র পরীক্ষা বাতিলের একটি চুক্তি স্বাক্ষর করে।
মহাকাশ প্রতিযোগিতা
১৯৪০-এর দশকে জার্মান বিজ্ঞানীরা প্রথম দূর-নিয়ন্ত্রিত ক্ষেপণাস্ত্র নির্মাণ করে। তারা এ জন্য যে প্রযুক্তি ব্যবহার করেছিল, তা দিয়ে মহাকাশে ভ্রমণের দ্বার উন্মোচন হয়। এরই প্রেক্ষিতে মার্কিন যুক্তরাষ্ট্র ও সোভিয়েত ইউনিয়নের মহাকাশ প্রতিযোগিতার সূচনা হয়।
১৯৫৭ সালের ৪ঠা অক্টোবর সোভিয়েত ইউনিয়ন মহাশূন্যে বিশ্বের সর্বপ্রথম কৃত্রিম উপগ্রহ উৎক্ষেপ করে, যার নাম ছিল স্পুতনিক ১। উপগ্রহটি ঘণ্টায় ২৮ হাজার কিলোমিটার বেগে ৯৬ মিনিটে একবার পৃথিবীকে প্রদক্ষিণ করত এবং একটি বেতার সংকেত প্রেরণ করতে থাকে যা বিশ্বের সর্বত্র গৃহীত হয়। এরপরে স্পুতনিক ২ নামক উপগ্রহে করে লাইকা নামের কুকুরটি প্রথম প্রাণী হিসেবে মহাশূন্যে ভ্রমণ করে; মহাকাশযানটি পৃথিবীতে ফেরত আসতে পারেনি, ফলে মহাশূন্যেই লাইকার মৃত্যু ঘটে। ঠিক তার পরের বছরই ১৯৫৮ সালে মার্কিন যুক্তরাষ্ট্র তাদের প্রথম কৃত্রিম উপগ্রহ এক্সপ্লোরার ১ উৎক্ষেপন করে। দুই পক্ষই মহাকাশ বিজ্ঞানের পেছনে বিপুল পরিমাণ অর্থ ব্যয় করে। ১৯৫৯ সালে সোভিয়েত মহাশূন্য অনুসন্ধান উপগ্রহ লুনা ২ চাঁদে অবতরণ করে। ১৯৬১ সালে সোভিয়েত ইউনিয়ন সর্বপ্রথম মানুষ পরিবহনকারী মহাকাশযান ভোস্তক ১ আকাশে উৎক্ষেপ করে। সোভিয়েত ইউরি গ্যাগারিন প্রথম নভোচারী হিসেবে পৃথিবী প্রদক্ষিণ করেন; তিনি ১৯৬১ সালের ১২ই এপ্রিল পৃথিবীপৃষ্ঠ থেকে ৩০০ কিলোমিটার উচ্চতায় ভোস্তক মহাকাশযানে বসে প্রায় ৮৯ মিনিট ধরে পৃথিবীকে প্রদক্ষিণ করেন। ১৯৬৩ সালে ভালেন্তিনা তেরেস্কোভা প্রথম নারী হিসেবে মহাশূন্যে ভ্রমণ করেন। ১৯৬৫ সালে রুশ নভোচারী আলেক্সি লেওনভ প্রথম নভোচারী হিসেবে মহাশূন্যে পদচারণা করেন।
এইসব সোভিয়েত সাফল্যের জবাবে মার্কিন যুক্তরাষ্ট্র ১৯৭০ সালের মধ্যে একজন মানুষকে চাঁদে পদার্পণ করানোর উচ্চাভিলাষী পরিকল্পনা হাতে নেয়। ১৯৬৮ সালে মার্কিন মহাকাশযান অ্যাপোলো ৮ প্রথমবারের মত চাঁদ প্রদক্ষিণ করে। মার্কিনীদের মূল পরিকল্পনা শেষ পর্যন্ত ১৯৬৯ সালে বাস্তবায়িত হয়। সেবছর ২১শে জুলাই অ্যাপোলো ১১ মিশনের অংশ হিসেবে মার্কিন নভোচারী নিল আর্মস্ট্রং প্রথম মানুষ হিসেবে চাঁদে অবতরণ করেন ও চন্দ্রপৃষ্ঠে পায়চারি করেন। তার সাথে দ্বিতীয় মানুষ হিসেবে বাজ অলড্রিনও চাঁদে পদার্পণ করেন।
১৯৭০-এর দশকে যুক্তরাজ্য, চীন, ফ্রান্স, ভারত এবং জাপান ক্ষুদ্রাকৃতির মহাকাশযান উৎক্ষেপ করে। এগুলি বেশিরভাগই ছিল কৃত্রিম উপগ্রহ, যেগুলিকে যোগাযোগ ব্যবস্থা এবং আবহাওয়ার পূর্বাভাসের কাজে ব্যবহার করা হত। অন্যদিকে সোভিয়েত ইউনিয়ন ও মার্কিন যুক্তরাষ্ট্র মহাশূন্যের গভীর থেকে গভীরতর অংশে অনুসন্ধানী যান পাঠানো শুরু করে যেগুলি মঙ্গল, শুক্র, বৃহস্পতি, শনি, ইউরেনাস ও নেপচুন গ্রহগুলি থেকে ছবি ও অন্যান্য বৈজ্ঞানিক তথ্য পাঠাতে থাকে।
সোভিয়েতদের পাঠানো মহাকাশযান ১৯৭০ সালে শুক্রগ্রহে এবং ১৯৭১ সালে মঙ্গলগ্রহে অবতরণ করে। ১৯৭২ সালে মার্কিন যুক্তরাষ্ট্র শেষবারের মত চাঁদে মানববাহী অ্যাপোলো মিশন পরিচালনা করে। ১৯৭৫ সালে মার্কিন ও সোভিয়েত মহাকাশযান মহাশূন্যে একে অপরের সাথে সংযুক্ত হয়। ১৯৭৭ সালে মার্কিন মহাশূন্যযান ভাইকিং মঙ্গলগ্রহে অবতরণ করে। ১৯৮২ সালে সোভিয়েত অনুসন্ধানী মহাকাশযান শুক্রগ্রহে অবতরণ করে ও সেখান থেকে শুক্রগ্রহের পৃষ্ঠের রঙিন আলোকচিত্র পৃথিবীতে প্রেরণ করে। ১৯৮৬ সালে সোভিয়েত ইউনিয়ন প্রথম মহাশূন্য স্টেশন মির উৎক্ষেপন করে। ১৯৯৫ সালে রুশ নভোচারী ভালেরি পোলিইয়াকভ মির মহাকাশ স্টেশনে টানা ৪৩৭ দিন সময় কাটান। মির মহাকাশ স্টেশনটি ২০০১ সাল পর্যন্ত কক্ষপথে ছিল।
১৯৮০-র দশকে ফ্লোরিডার কার্নাভাল অন্তরীপ থেকে বহু মার্কিন মহাকাশ মিশন উৎক্ষেপ করা হয়। ১৯৭৯ থেকে ১৯৮৯ সাল পর্যন্ত মার্কিন মহাকাশ অনুসন্ধানী যান ভয়েজার ২ বৃহস্পতি, শনি, ইউরেনাস ও নেপচুন গ্রহের পাশ দিয়ে উড়ে যায় ও অনেক আলোকচিত্র তুলে পাঠায়। ১৯৮১ সালে ফেরতযোগ্য মহাকাশযান বা শাটলগুলির উড্ডয়ন শুরু হয়। সেবছর প্রথম এরকম একটি যান কলাম্বিয়া পৃথিবীকে প্রদক্ষিণ করে। দু’বার দুর্ঘটনার কারণে এই মহাকাশযানগুলি হারানো যায়। এর মধ্যে ১৯৮৬ সালের চ্যালেঞ্জার দুর্ঘটনাটি উল্লেখযোগ্য। এর আগে ১৯৮৪ সালে দুইজন মার্কিন নভোচারী মহাকাশযানের সাথে সংযোগ ছিন্ন করে মহাকাশে ওড়াওড়ি করেন।
১৯৯০ সালে একটি মার্কিন ফেরতযোগ্য মহাশূন্যযান হাবল দূরবীণটি মহাকাশে স্থাপন করে আসে। ঠান্ডা যুদ্ধের অবসানের পর ১৯৯০-র দশক থেকে মার্কিন ও রুশ বিজ্ঞানীরা বিভিন্ন প্রকল্পে একত্রে কাজ করেছেন। আন্তর্জাতিক মহাকাশ স্টেশন এমন একটি প্রকল্প। ইতোমধ্যে কম্পিউটার প্রযুক্তির অনেক উন্নতি ঘটে এবং ১৯৯৭ সালে মার্কিন প্যাথফাইন্ডার মহাকাশযানটি মঙ্গলগ্রহে অবতরণ করে। সেটি পৃথিবী থেকে নিয়ন্ত্রণযোগ্য সোজোর্নার নামের একটি চলমান অনুসন্ধানী যন্ত্র বা রোবট সেখানে রেখে আসে যাতে মঙ্গলগ্রহের পৃষ্ঠ পর্যবেক্ষণ করা যায়। এর পাঠানো মঙ্গলের ছবিগুলি মানুষেরা পৃথিবীতে বাসায় বসে তাদের টেলিভিশনের পর্দায় দেখতে পায়। ২০০০ সালে গ্লোবাল সার্ভেয়ার নামক যন্ত্র মঙ্গলগ্রহে পানির অস্তিত্বের সন্ধান পায়।
ভিয়েতনাম যুদ্ধ
ভিয়েতনাম, কম্বোডিয়া ও লাওস একত্রে ফরাসি সাম্রাজ্যের অধীন ইন্দোচীন উপনিবেশ গঠন করেছিল। ২য় বিশ্বযুদ্ধের সময় জাপান ইন্দোচীন দখল করে নেয়। এই সময়ে সাম্যবাদী নেতা হো চি মিনের নেতৃত্বে ভিয়েত মিন লিগ ফ্রান্স থেকে ভিয়েতনামকে স্বাধীন ঘোষণা করে। কিন্তু ২য় বিশ্বযুদ্ধ শেষে ফ্রান্স হো চি মিনের সরকারকে স্বীকৃতি দিল না। ফলে ১৯৪৬ সালে ফরাসি ও হো চি মিনের অনুসারী ভিয়েতনামি জাতীয়তাবাদীদের মধ্যে যুদ্ধ শুরু হয়ে যায়। শেষে ১৯৫৪ সালে দিয়েন বিয়েন ফু-এর যুদ্ধে ফরাসিদের পরাজয়ের মাধ্যমে যুদ্ধের পরিসমাপ্তি ঘটে। একটি আন্তর্জাতিক চুক্তির মাধ্যমে ভিয়েতনামকে দুই ভাগে ভাগ করে দেওয়া হয়: সাম্যবাদী উত্তর ভিয়েতনাম এবং অ-সাম্যবাদী দক্ষিণ ভিয়েতনাম। হো চি মিন ১৯৫৪ সালেই উত্তর ভিয়েতনামের রাষ্ট্রপতি পদে প্রতিষ্ঠিত হন। তার জীবনের লক্ষ্য ছিল দুই ভিয়েতনামকে একত্রিত করা।
দুই ভিয়েতনাম সৃষ্টিকারী চুক্তি বাস্তবায়নের সাথে সাথেই ভিয়েতনামে গৃহযুদ্ধ লেগে যায়। দক্ষিণে ভিয়েতনামে সাম্যবাদী গেরিলা সেনাদের নিয়ে গঠিত ভিয়েত কং বাহিনী উত্তর ভিয়েতনামের সহায়তা পায়। অন্যদিকে দক্ষিণ ভিয়েতনাম সরকার ১৯৬১ সালে ভিয়েত কংদের বিরুদ্ধে লড়তে মার্কিন যুক্তরাষ্ট্রের কাছ থেকে সামরিক পরামর্শ চায়। মার্কিন যুক্তরাষ্ট্র আশঙ্কাগ্রস্ত হয়ে সাম্যবাদের বিস্তার রোধ করতে দক্ষিণ ভিয়েতনাম সরকারকে সামরিক সহায়তা প্রদান করতে শুরু করে। ১৯৬৪ সালে পুরোদমে উত্তর ও দক্ষিণ ভিয়েতনামের মধ্যে যুদ্ধ শুরু হয়ে যায়। উত্তর ভিয়েতনামকে সোভিয়েত ইউনিয়ন এবং দক্ষিণ ভিয়েতনামকে মার্কিন যুক্তরাষ্ট্র সাহায্য করত। ১৯৬৫ সালে মার্কিনীরা দক্ষিণ ভিয়েতনামে সেনা পাঠায়। ১৯৬৬ সালে অস্ট্রেলীয় সেনারাও মার্কিনীদের সাথে যোগদান করে। কিন্তু ভিয়েত কং বাহিনীর গেরিলা যুদ্ধের কৌশলগুলির বিরুদ্ধে লড়াই করা দুষ্কর ছিল। তারা খুঁড়ে খুঁড়ে অসংখ্য সুড়ঙ্গের গোলকধাঁধা তৈরি করত। প্রায় ১৬ হাজার ভিয়েত কং ও উত্তর ভিয়েতনামি সেনা মার্কিন বিমানগুলির বোমাবর্ষণ এড়ানোর জন্য মাটির নিচে বাস করত। যুদ্ধের বেশির ভাগই দক্ষিণ ভিয়েতনামের অরণ্যগুলিতে সংঘটিত হয়।  মার্কিন সেনারা হেলিকপ্টার থেকে জঙ্গলে অবতরণ করত এবং ভিয়েত কং গেরিলা সেনাদেরকে চমকে দিয়ে আক্রমণ করত। চীন থেকে লাওস হয়ে দক্ষিণ ভিয়েতনাম পর্যন্ত একটি পথ ছিল ভিয়েত কংদের অস্ত্রশস্ত্রের সরবরাহের পথ; এটি হো চি মিন পথ নামে পরিচিত ছিল। এই সরবরাহ পথ বন্ধ করে দেবার লক্ষ্যে মার্কিনীরা উত্তর ভিয়েতনামে বোমাবর্ষণ করে। ভিয়েত কং বাহিনীর লুকানোর অবস্থানগুলিকে বিনষ্ট করার লক্ষ্যে দক্ষিণ ভিয়েতনামের বহু গ্রামে ও বিশালাকার বনাঞ্চলে রাসায়নিক দ্রব্য ছেটানো হয়। কিন্তু এর ফলে বহু নিরীহ ভিয়েতনামি প্রাণ হারায়। বেশির ভাগ ভিয়েতনামি কৃষিকাজ করত; তারা বিশেষ করে ধান চাষ করে জীবিকা নির্বাহ করত। শস্যক্ষেত ও গ্রাম ধ্বংস হবার কারণে তাদেরকে অত্যধিক কষ্টস্বীকার করতে হয়।
১৯৬৬ সালেই শান্তিকামী মার্কিন নাগরিকেরা ভিয়েতনাম যুদ্ধবিরোধী মিছিল শুরু করেছিলেন। ১৯৬৭ সালে শান্তিচুক্তির প্রচেষ্টা ব্যর্থ হয়; যুদ্ধবিরোধী মিছিল ও আন্দোলন মার্কিন গণ্ডি ছাড়িয়ে অন্যান্য দেশে ছড়িয়ে পড়ে। ১৯৬৮ সালে উত্তর ভিয়েতনামি সেনাবাহিনী ও ভিয়েত কং বাহিনী একযোগে একটি আক্রমণ চালায় যার নাম দেওয়া হয় তেত আক্রমণ। তেত আক্রমণের প্রেক্ষিতে মার্কিনীরা মেনে নিতে বাধ্য হয় যে তাদের পক্ষে অদূর ভবিষ্যতে এই যুদ্ধে জয়ী হওয়া সম্ভব নয়। ১৯৬৯ সালে মার্কিন যুক্তরাষ্ট্র তার সেনাদেরকে ভিয়েতনাম থেকে প্রত্যাহার করে নিতে শুরু করে; প্রথম দফায় প্রায় ৫,৪০,০০ সেনার মধ্যে ২৫ হাজার সেনাকে ফিরিয়ে আনা হয়; যুদ্ধবিরোধী আন্দোলন অব্যাহত থাকে। ১৯৭১ সালে পার্শ্ববর্তী দেশ লাওসে যুদ্ধ ছড়িয়ে পড়ে। ১৯৭৩ সালে যুদ্ধবিরতি চুক্তি স্বাক্ষরিত হয় এবং সমস্ত মার্কিন সেনা প্রত্যাহার করে নেওয়া হয়। কিন্তু ভিয়েতনামিদের নিজেদের মধ্যে ১৯৭৫ সাল পর্যন্ত যুদ্ধ অব্যাহত থাকে। শেষ পর্যন্ত ১৯৭৫ সালে উত্তর ভিয়েতনামি সেনাবাহিনী দক্ষিণ ভিয়েতনামের নিয়ন্ত্রণ হাতে নেয় এবং দুই ভিয়েতনাম একটি সাম্যবাদী সরকারের অধীনে আবার ঐক্যবদ্ধ হয়।
ভারত-পাকিস্তান যুদ্ধসমূহ এবং বাংলাদেশের অভ্যুদয়
ব্রিটিশরা ভারত ত্যাগ করার সময় ভারত ও পাকিস্তানের সীমানার ব্যাপারে অনেকগুলি প্রশ্ন অমীমাংসিত রয়ে যায়, যার মধ্যে অন্যতম ছিল জম্মু-কাশ্মীর রাজ্যের ভবিষ্যৎ। পাকিস্তান কাশ্মীরের পুঞ্চ জেলা দখলের প্রচেষ্টা চালালে কাশ্মীরের তদানীন্তন মহারাজা ভারতের কাছে সাহায্য প্রার্থনা করেন। এর জবাবে ভারত কাশ্মীরে সেনা পাঠায় এবং শ্রীনগর ও পূর্ব কাশ্মীরে তাদের নিয়ন্ত্রণ প্রতিষ্ঠা করে। দুই পক্ষের মধ্যে ১৯৪৯ সালের যুদ্ধবিরতি চুক্তি পর্যন্ত যুদ্ধ অব্যাহত থাকে। দুই পক্ষের সেনাবাহিনীর সম্মুখভাগের সারিগুলি ধীরে ধীরে একটি নিয়ন্ত্রণ রেখাতে স্থিতিশীল হয়। এই রেখা পেরিয়ে মাঝে মাঝেই ভারত ও পাকিস্তান বিচ্ছিন্ন লড়াই চালাতে থাকে এবং ১৯৬৮ সালে (ও পরবর্তীতে ১৯৯৯ সালেও) হালকা যুদ্ধে অংশগ্রহণ করে। তবে ১৯৭১ সালে দুই দেশের মধ্যে একটি বিশাল আকারের যুদ্ধ হয়। ঐ বছর তৎকালীন পূর্ব পাকিস্তান বাংলাদেশ নামে স্বাধীনতা ঘোষণা করে এবং পশ্চিম পাকিস্তানি বাহিনীর বিরুদ্ধে বিজয়ী হয়। ভারত বাংলাদেশ থেকে আগত শরণার্থীদের আশ্রয় দেবার পাশাপাশি বাংলাদেশী মুক্তিবাহিনীকে গুরুত্বপূর্ণ সামরিক সহায়তা দান করে।
ইরান-ইরাক যুদ্ধ
১৯৭৯ সালে সাদ্দাম হুসেইন ক্ষমতাসীন দল বাথ পার্টির অভ্যন্তরীণ এক কু-এর বদৌলতে ইরাকের রাষ্ট্রপতিতে পরিণত হন। সাদ্দাম হুসেইন একজন অত্যন্ত উচ্চাভিলাষী নেতা ছিলেন। তিনি ইরাককে কৌশলগতভাবে মধ্যপ্রাচ্যের একটি অন্যতম শক্তিশালী রাষ্ট্রে পরিণত করার প্রচেষ্টা চালান। একই সময় ইরানে ধর্মীয় বিপ্লব ঘটে। ইরাকি সরকার আশঙ্কা করছিল যে ইরাকের বৃহৎ শিয়া সংখ্যালঘু সম্প্রদায়ে এই বিপ্লবের আগুন ছড়িয়ে পড়বে। এছাড়া শাত-এল-আরব নদীর অধিকার নিয়ে ইতিমধ্যেই বিরাজমান সমস্যা আবারও চাঙ্গা হয়ে ওঠার ঝুঁকি ছিল। সাদ্দাম ইরানের সামরিক দুর্বলতা আঁচ করে ১৯৮০ সালের ২২শে সেপ্টেম্বর তার সেনাবাহিনীকে ইরান সীমান্ত অতিক্রম করার আদেশ দেন। কিন্তু যেমনটি সহজ হবে ভেবেছিলেন ইরানের বিরুদ্ধে যুদ্ধ তেমন সহজ হয়নি। ইরানিরা জানপ্রাণ দিয়ে তাদের ভূখণ্ড রক্ষা করতে শুরু করে এবং ১৯৮১ সালের মার্চ মাস নাগাদ ইরাকি আক্রমণে ভাটা পড়ে। ১৯৮২ সালের জুন নাগার ইরানিরা তাদের সমস্ত হারানো ভূখণ্ড ফেরত পেতে সক্ষম হয়। এরপর কোন পক্ষই যুদ্ধ জেতার মত কোন বিশাল ও সফল আক্রমণ গড়ে তুলতে পারেনি। আক্রমণগুলির জন্য বিপুল পরিমাণ ব্যয়ের বিপরীতে প্রকৃত অগ্রগতির পরিমাণ ছিল সামান্য। যুদ্ধটি ধীরে ধীরে ইরান-ইরাকের একে অপরের প্রধান প্রধান শহরে ক্ষেপণাস্ত্র নিক্ষেপের যুদ্ধে সীমাবদ্ধ হয়। শেষ পর্যন্ত দুই পক্ষ স্বীকার করতে বাধ্য হয় যে কেউই যুদ্ধে বিজয়ী হতে পারবে না এবং ১৯৮৮ সালের আগস্টে তারা একটি যুদ্ধবিরতি চুক্তিতে স্বাক্ষর করে। কিন্তু অর্ধযুগেরও বেশি সময় ধরে চলা ফলহীন এই যুদ্ধে প্রায় ১৫ লক্ষ লোক প্রাণ হারায়।
ইউরোপীয় ঐক্য (ইউরোপীয় ইউনিয়ন)
১৯৪৫ খ্রিষ্টাব্দে জঁ মোনে নামের একজন ফরাসি কূটনীতিক ইউরোপ মহাদেশের দেশগুলিকে অর্থনৈতিক ও রাজনৈতিকভাবে একতাবদ্ধ করার ধারণার পক্ষে বক্তব্য দেন। ১৯৫২ সালে ইউরোপের ৬টি রাষ্ট্র ইউরোপীয় কয়লা ও ইস্পাত সম্প্রদায় নামের একটি সংস্থা গঠন করে, যার উদ্দেশ্য ছিল ইউরোপের ভেতরে কয়লা ও ইস্পাতের বাণিজ্য সহজতর করা। সংস্থাটির সাফল্যে উদ্বুদ্ধ হয়ে ঐ ৬টি দেশ ১৯৫৮ সালে সমস্ত পণ্যের জন্য বাণিজ্যিক প্রতিবন্ধক উঠিয়ে নেয় এবং ইউরোপীয় অর্থনৈতিক সম্প্রদায় নামক সংস্থা গঠন করে। ১৯৭৩ থেকে ১৯৮১ সালের মধ্যে আরও ৬টি দেশ ইউরোপীয় অর্থনৈতিক সম্প্রদায়ে যোগদান করে। ১৯৯২ সালে সম্প্রদায়টির ১২ সদস্য রাষ্ট্র নেদারল্যান্ডসের মাসট্রিখট শহরে একটি ঐতিহাসিক চুক্তি স্বাক্ষর করে ইউরোপীয় ঐক্য বা ইউরোপীয় ইউনিয়ন নামক সংস্থাটি গঠন করে। বর্তমানে সংস্থাটিতে ২৮টি সদস্যরাষ্ট্র আছে। ইউরোপীয় ঐক্য সংস্থাটি অর্থনীতির পাশাপাশি বিচার ও আইন-শৃঙ্খলা রক্ষা, পররাষ্ট্রনীতি ও নিরাপত্তার মত ব্যাপারগুলিতে সদস্যরাষ্ট্রগুলির মধ্যে সহযোগিতা বৃদ্ধি করে। ইউরোপীয় ঐক্য ৫টি প্রধান পরিচালক সংগঠন নিয়ে গঠিত। এগুলি হল ইউরোপীয় পরিষদ, ইউরোপীয় কমিশন, মন্ত্রীদের পরিষদ, ন্যায়বিচার আদালত এবং ইউরোপীয় সংসদ। ২৭ জন কমিশনার পরিষদের কাছে আইনের প্রস্তাবনা পেশ করে এবং পরিষদ সেগুলিকে বানায় ও প্রয়োগ করে। ১৯৯৯ সালে ইউরোপীয় ঐক্য একটি সাধারণ মুদ্রা উদ্বোধন করে, যার নাম ইউরো। বর্তমানে প্রায় ১৯টি সদস্যরাষ্ট্রে ইউরো গৃহীত হয়েছে; এগুলিকে একত্রে ইউরো-অঞ্চল বলে। ইউরোপীয় পরিষদ প্রতিটি সদস্যরাষ্ট্রের রাষ্ট্রপ্রধান বা সরকার-প্রধানদেরকে নিয়ে গঠিত হয় এবং তারা বছরে ৪বার সভায় মিলিত হন। ২০০৯ সাল থেকে একজন কর্মকর্তাকে ইউরোপীয় পরিষদের সভাপতির মর্যাদা দেওয়া হয়। ২০১৬ সালে যুক্তরাজ্যে একটি গণভোট অনুষ্ঠিত হয়, যাতে যুক্তরাজ্যের ইউরোপীয় ঐক্য থেকে বের হয়ে যাওয়ার পক্ষে বেশি ভোট পড়ে। ২০১৭ সালে ইউরোপী ঐক্য থেকে ব্রিটিশ প্রস্থান বা ব্রেক্সিট সংক্রান্ত আপসমূলক আলোচনা শুরু হয়।
জনসংখ্যা বিস্ফোরণ
২০শ শতকের দ্বিতীয়ার্ধে এসে বিশ্বের জনসংখ্যার সূচকীয় হারে বৃদ্ধি ঘটে। ১৯শ শতকের শুরুতে বিশ্বের জনসংখ্যা ১০০ কোটিতে পৌঁছেছিল। ২০ শতকের দ্বিতীয় দশকে এসে সেটি ২০০ কোটি ও ১৯৫০ সালে ২৫০ কোটি হয়। এরপর মাত্র ৭০ বছরের মধ্যে জনসংখ্যা তিনগুণেরও বেশি বৃদ্ধি পেয়ে ২১শ শতাব্দীর ৩য় দশকে এসে ৮০০ কোটি ছাড়িয়ে যায়। ২০৫০ সাল নাগাদ এটি ১০০০ কোটির কাছাকাছি পৌঁছাবে বলে অনুমান করা হচ্ছে। স্বাস্থ্যসেবা, পয়োনিষ্কাশন ও নির্মল সুপেয় জলের সরবরাহ, পুষ্টি, ইত্যাদি খাতে উন্নতির ফলে মৃত্যুহার কমে গিয়ে ও আয়ু বেড়ে গিয়ে জনসংখ্যা দ্রুত বৃদ্ধি পেয়েছে। এছাড়া টিকা ও জীবাণুনাশকের ব্যবহারের ফলে সংক্রামক রোগে মৃত্যুর হার কমে গেছে। জনসংখ্যা বিস্ফোরণের ফলে প্রাকৃতিক সম্পদের হ্রাস, দূষণ বৃদ্ধি, জীববৈচিত্র্য লোপ, জলবায়ু পরিবর্তনসহ অনেক পরিবেশগত অবক্ষয়মূলক সমস্যার সৃষ্টি হয়েছে। অতিরিক্ত জনসংখ্যার খাদ্যের চাহিদা বিশ্ব খাদ্য উৎপাদন ব্যবস্থার উপর চাপ সৃষ্টি করেছে এবং খাদ্য নিরাপত্তা ও অপপুষ্টির ঝুঁকি সৃষ্টি করছে। নগরায়ন ও গ্রাম থেকে শহরে অভিবাসনের ফলে গাদাগাদি শহরে বসবাস, বস্তি, মৌলিক সেবাদানে অপর্যাপ্ততার মতো সমস্যাগুলি বিদ্যমান। জনসংখ্যার চাহিদা মেটাতে প্রাকৃতিক কাঁচামালের ভাণ্ডার ফুরিয়ে আসছে। জনসংখ্যা বিস্ফোরণের নেতিবাচক প্রভাবগুলি হ্রাসে শিক্ষা, পরিবার পরিকল্পনা, টেকসই উন্নয়ন, দায়িত্ববান ভোগ ও উৎপাদন, ইত্যাদি সহায়ক হতে পারে।
চিকিৎসাবিজ্ঞানের উন্নতি এবং নতুন রোগব্যাধি
১৯শ শতকের শেষে এসে লুই পাস্তর ও রোবের্ট কখের মতো বিজ্ঞানীরা আবিষ্কার করেন যে মানবদেহের বহুসংখ্যক রোগ আসলে ব্যাকটেরিয়া ও ভাইরাসের মতো জীবাণুদের দ্বারা সংঘটিত হয়, এবং এর সূত্র ধরে ঐসব রোগ প্রতিরোধ ও নিরাময়ের জন্য টিকা ও রোগ সংক্রমণ সারাতে ব্যাকটেরিয়ানিরোধক ঔষধ নির্মাণের ধারার প্রচলন হয়। ফলে কোটি কোটি জীবন রক্ষা পায়। ২০শ শতক জুড়ে রোগনির্ণয়ের জন্য চিত্রণ কৌশলগুলির বিকাশ ঘটে। রঞ্জন রশ্মি (এক্সরে), পরিগাণনিক স্তরচিত্রণ (সিটি স্ক্যান), চৌম্বক অনুরণন চিত্রণ (এমআরআই), ইত্যাদি চিকিৎসকদেরকে মানবদেহের অভ্যন্তরীণ অঙ্গগুলিকে প্রত্যক্ষ করতে ও বিভিন্ন ধরনের অসুস্থাবস্থা ও রোগ নির্ণয় করতে সাহায্য করে। অবেদন ও নির্বীজন (জীবাণুমুক্তকরণ) কৌশলগুলির বিকাশের সাথে সাথে গুরুত্বপূর্ণ শল্যচিকিৎসার বিকাশ ঘটে, অঙ্গ প্রতিস্থাপন সহজ হয়ে ওঠে এবং ন্যূনতম অনুপ্রবেশকারী শল্যচিকিৎসার প্রচলন বৃদ্ধি পায়। ঔষধবিজ্ঞানের ক্ষেত্রে নতুন নতুন ঔষধের আবিষ্কার চিকিৎসার কার্যকারিতা বৃদ্ধি পায়। ২১শ শতকের শুরুতে এসে মানব বংশাণুসমগ্র (জিনোম) উদ্ঘাটনের ফলে ব্যক্তিমাফিক চিকিৎসা, বংশাণু চিকিৎসা ও সূক্ষ্ণ চিকিৎসার দ্বার উন্মোচিত হয়েছে।
চিকিৎসাবিজ্ঞানে অভূতপূর্ব অগ্রগতির পাশাপাশি নতুন নতুন রোগের প্রাদুর্ভাব ও মহামারী ঘটে। মানুষের আচরণে পরিবর্তন, জলবায়ু পরিবর্তন, বিশ্বায়ন, প্রকৃতিতে মানুষের হস্তক্ষেপ, বিশ্ব বাণিজ্য ও ভ্রমণ, দ্রুত নগরায়ন, ইত্যাদি বিভিন্ন কারণে প্রতি দশকে নতুন নতুন গুরুতর রোগের আবির্ভাব ঘটছে। ১৯৮০-র দশকে এইডস, ২১শ শতকে এসে সার্স, ইনফ্লুয়েঞ্জা, ইবোলা, কোভিড-১৯, ডেঙ্গু, চিকুনগুনিয়া, ইত্যাদি সংক্রামক রোগ ব্যাপক ক্ষয়ক্ষতির কারণ হয়। এছাড়া মানুষের আয়ু বৃদ্ধির সাথে সাথে অসংক্রামক রোগ যেমন অতিস্থূলতা, হৃদরোগ, মধুমেহ (ডায়াবেটিস), দীর্ঘমেয়াদী শ্বাসরোগ ও কর্কটরোগ (ক্যান্সার) বয়স্ক জনগোষ্ঠীতে মহামারী আকার ধারণ করেছে। এগুলি প্রতিরোধ ও প্রতিকারের জন্য আন্তর্জাতিক সহযোগিতা, নজরদারি, জনসচেতনতা বৃদ্ধি ও কার্যকর জনস্বাস্থ্যকর ব্যবস্থা গ্রহণ অত্যাবশ্যক হয়ে উঠেছে।
আফগানিস্তান ও ইরাকের যুদ্ধ
ইরাক যুদ্ধ
জলবায়ু পরিবর্তন ও সবুজ বিপ্লব
১৯শ শতকেই বিজ্ঞানীরা উত্তাপগ্রাহী কাচঘর (গ্রিনহাউজ) ক্রিয়াটি আবিষ্কার করেন, যাতে কার্বন ডাই-অক্সাইডসহ আরও কিছু গ্যাস পৃথিবীর আবহমণ্ডলে তাপ ধরে রেখে দেয় এবং ফলে বৈশ্বিক তাপমাত্রা বৃদ্ধি পায়। ১৯৭০-এর দশকে এসে বৈজ্ঞানিক সম্প্রদায় ও নীতিনির্ধারক মহল বৈশ্বিক উষ্ণতাবৃদ্ধি এবং বিশ্বের জলবায়ু পরিবর্তনের উপরে এর প্রভাব সম্পর্কে উদ্বিগ্ন হতে ও সমস্যাটির প্রতি মনোযোগ দিতে শুরু করেন। এখানে জলবায়ু পরিবর্তন বলতে বৈশ্বিক উষ্ণতা বৃদ্ধির কারণে পৃথিবীর জলবায়ুর বিন্যাসে তাৎপর্যপূর্ণ দীর্ঘমেয়াদী পরিবর্তনকে বোঝানো হয়েছে, যাতে শুধু অস্বাভাবিক তাপমাত্রা বৃদ্ধিই নয়, বরং বৃষ্টিপাত ও অন্যান্য আবহাওয়া ঘটনাগুলির চরম রূপ ধারণ করাও অন্তর্ভুক্ত। সংখ্যাগরিষ্ঠ বিজ্ঞানীদের মতে শিল্পযুগের আবির্ভাবের পর থেকে মানব কর্মকাণ্ডের কারণে বায়ুমণ্ডলে উত্তাপগ্রাহী কাচঘর (গ্রিনহাউজ) গ্যাসগুলির নিঃসরণ বেড়ে গিয়ে এই সমস্যার সৃষ্টি হয়েছে ও চলমান আছে। শক্তি উৎপাদন, পরিবহন ও অন্যান্য জীবাশ্ম জ্বালানিনির্ভর কর্মকাণ্ড এই নিঃসরণের মূল উৎস। এর ফলে সমুদ্রের উচ্চতা বৃদ্ধি, পর্বতশীর্ষের বরফ গলে যাওয়া, তীব্র ও ঘনঘন তাপদাহ, খরা, বন্যা, ঘূর্ণিঝড়, জীববৈচিত্র্যের বিলোপ, কৃষি ও মানব স্বাস্থ্যের উপর ক্ষতিকর প্রভাব, এমনকি বাসস্থান ডুবে গিয়ে জলবায়ু পরিবর্তনজনিত উদ্বাস্তু সমস্যা, ইত্যাদি সমস্যা ঘটছে বা ঘটার ঝুঁকি আছে। জলবায়ু পরিবর্তন মোকাবেলা করার জন্য গ্রিনহাউজ গ্যাস নিঃসরণ হ্রাস, নবায়নযোগ্য শক্তির উৎস ব্যবহার বৃদ্ধি ও টেকসই উন্নয়ন চর্চার উপর জোর দেওয়া হচ্ছে। ১৯৮৮ সালে রিউ দি জানেইরু, ১৯৯৭ সালে কিয়োতো, ২০০৯ সালে কোপেনহেগেন ও ২০১৫ সালে প্যারিস নগরীতে জলবায়ু পরিবর্তন বিষয়ে তাৎপর্যপূর্ণ কয়েকটি সম্মেলন অনুষ্ঠিত হয়। সর্বশেষ প্যারিস চুক্তিতে বিশ্বের প্রায় সব দেশ অংশ নিয়ে বায়ুমণ্ডলের তাপমাত্রা প্রাক-শিল্পযুগের তাপমাত্রার চেয়ে ২ ডিগ্রি সেলসিয়াস বেশি তাপমাত্রার অনেক নিচে রাখার ব্যাপারে সম্মত হয়।
বিশ্বশক্তি হিসেবে চীনের উত্থান (চীনা শতাব্দী)
১৯৭০-এর দশকে অর্থনৈতিকভাবে বিশৃঙ্খল ও স্থবির মাওবাদী শাসনের শেষে ১৯৮০-র দশক থেকে তেং শিয়াওফিংয়ের নেতৃত্বে (সিঙ্গাপুর, তাইওয়ান ও হংকংয়ের অনুকরণে) কেন্দ্রীয় পরিকল্পিত অর্থনীতির পরিবর্তে চীন কঠোর রাষ্ট্রীয় নিয়ন্ত্রণে বাজার অর্থনীতিতে প্রবেশ করে, যার সুবাদে চীনের অর্থনৈতিক ব্যবস্থায় বিরাট পরিবর্তন আসে। চীন অনেকগুলি রপ্তানি প্রক্রিয়াজাতকরণ অঞ্চল প্রতিষ্ঠা করে ও সেগুলির মাধ্যমে আন্তর্জাতিক বাজারে প্রবেশ করে। চীনের সর্বকর্তৃত্বময় সাম্যবাদী সরকার ও ইতিমধ্যে বিদ্যমান শাসক-শাসিতের শ্রেণীগত বৈষম্যের সুবাদে প্রায় ৩০ কোটি দরিদ্র গ্রামবাসী বড় বড় শহরগুলি অত্যন্ত নিম্ন ও নামমাত্র মজুরিতে কারখানায় কাজ করতে আসে, ফলে রাষ্ট্রীয় ও বেসরকারী উভয় খাত মিলে একটি লাভজনক শ্রমনিবিড় মিশ্র পুঁজিবাদী ব্যবস্থা গড়ে ওঠে। পরিণামে টানা প্রায় তিন দশকেরও বেশি সময় ধরে চীনের অস্বাভাবিক দ্রুত অর্থনৈতিক প্রবৃদ্ধি ঘটে এবং ২০১০-এর দশকে এসে চীন মার্কিন যুক্তরাষ্ট্রকে ছাড়িয়ে বিশ্বের বৃহত্তম অর্থনীতিতে পরিণত হয়। বর্তমানে চীনের অর্থনীতি শ্রমনিবিড়ের পাশাপাশি পুঁজিনিবিড় রূপ ধারণ করেছে। দক্ষিণ চীনের কুয়াংতুং প্রদেশ এখনও একটি শ্রমনিবিড় রপ্তানি প্রক্রিয়াজাতকরণ অঞ্চল। চচিয়াং নদীর ব-দ্বীপ অববাহিকা রপ্তানিমুখী কিন্তু পুঁজিনিবিড়। অন্যদিকে বেইজিং নগরীকে ঘরে একটি তথ্য ও যোগাযোগ প্রযুক্তি এবং বায়ব-মহাকাশ শিল্পখাতটি গড়ে উঠেছে।
২০০১ সালের ডিসেম্বর মাসে চীন বিশ্ব বাণিজ্য সংস্থার সদস্যপদ লাভ করে। একবিংশ শতকের প্রথম দুই দশকে চীন একটি সাশ্রয়ী "বিশ্বের কারখানা" থেকে দ্রুত উন্নত প্রযুক্তিতে বিশ্বের শীর্ষস্থানীয় দেশে পরিণত হয়। ফলে ১৮শ শতকের পর থেকে প্রথমবারের মতো একটি পশ্চিমা, শ্বেতাঙ্গ, ইংরেজিভাষী ও উদারপন্থী গণতন্ত্রবাদী নয়, এমন একটি অর্থনীতি বিশ্বের সবচেয়ে শক্তিশালী অর্থনীতিতে পরিণত হয়। চীন বৈশ্বিক সরবরাহ শৃঙ্খলে বিরাট রূপান্তর সাধন করে। আন্তর্জাতিক কূটনীতিতেও চীন একটি শক্তিশালী খেলোয়াড়ে পরিণত হয়; দেশটি এশিয়া, আফ্রিকা ও লাতিন আমেরিকার বহু উত্থানশীল অর্থনীতি মূল বাণিজ্যক ও উন্নয়ন অংশীদারে পরিণত হয়। চীন বিশ্বের সর্বাধিক জনবহুল দেশ। এটি কেবল সোভিয়েত ইউনিয়নের মতো মার্কিন যুক্তরাষ্ট্রের বৃহত্তম সামরিক প্রতিদ্বন্দ্বী নয়, বরং অর্থনৈতিক প্রতিদ্বন্দ্বীও বটে।কিছু পর্যবেক্ষকের মতে বিশ্বশক্তি হিসেবে চীনের উত্থানের ফলে ২১শ শতকের মাঝামাঝি এসে দ্বিতীয় বিশ্বযুদ্ধের পর থেকে ও বিশেষ করে ১৯৯০-এর পর থেকে একমাত্র পরাশক্তি মার্কিন যুক্তরাষ্ট্রের নেতৃত্বে পশ্চিমা আধিপত্যের অধীন গণতন্ত্র ও পুঁজিবাদভিত্তিক বৈশ্বিক শাসন ব্যবস্থার অবসান ঘটবে। তাদের মতে ঠিক যেমন ১৮শ-১৯শ শতকে যুক্তরাজ্য ও ২০শ শতকে মার্কিন যুক্তরাষ্ট্র বিশ্বব্যবস্থার উপর আধিপত্য বিস্তার করেছিল, ঠিক তেমনি ২১শ শতকে চীন ভূ-অর্থনৈতিক ও ভূ-রাজনৈতিকভাবে বিশ্বের উপর আধিপত্য বিস্তার করবে; ২১শ শতক হবে চীনা শতাব্দী।   চীনের এক অঞ্চল, এক পথ উদ্যোগ,  উন্নয়নমূলক অর্থায়োনে আন্তর্জাতিক মুদ্রা তহবিল ও বিশ্ব ব্যাংকের প্রতিদ্বন্দ্বী হিসেবে এশীয় অবকাঠামো বিনিয়োগ ব্যাংক ও নতুন উন্নয়ন ব্যাংক প্রতিষ্ঠা এই প্রক্রিয়া ত্বরান্বিত করছে।
করোনাভাইরাস রোগ ২০১৯-এর বৈশ্বিক মহামারী
২০১৯ খ্রিস্টাব্দের শেষভাগে চীনের উহান শহরে সার্স-কোভি-২ নামক ভাইরাসের কারণে করোনাভাইরাস রোগ ২০১৯ (কোভিড-১৯) নামক একটি রোগের প্রাদুর্ভাব ঘটে। শ্বাসযন্ত্রকে আক্রমণকারী এই অত্যন্ত সংক্রামক বায়ুবাহিত রোগটি মৃদু লক্ষণ-উপসর্গ থেকে শুরু করে গুরুতর অসুস্থতা এমনকি মৃত্যুরও কারণ হতে পারে। রোগটি ২০২০ সালের শুরুতেই খুব দ্রুত বিশ্বের সর্বত্র ছড়িয়ে পড়ে একটি বৈশ্বিক মহামারীতে পরিণত হয় এবং এর ফলে গোটা বিশ্বজুড়ে জরুরি স্বাস্থ্য সংকট ও অর্থনৈতিক মন্দার সৃষ্টি হয়। ভাইরাসের বিস্তার মন্থর করার জন্য দেশে দেশে সঙ্গনিরোধ, অন্তরণ, অবরুদ্ধকরণ ও শারীরিক দূরত্ব স্থাপনের মতো ব্যবস্থাগুলি গ্রহণ করা হয়। বিজ্ঞানীরা রোগ প্রতিষেধক টিকা আবিষ্কারের প্রতিযোগিতায় নেমে যান এবং ২০২০ সালের শেষভাগে এসে একাধিক টিকাকে জরুরি প্রয়োগের জন্য অনুমোদন দেওয়া হয়। ২০২৩ সালের এপ্রিল মাসে এসে ৭৬ কোটিরও বেশি ব্যক্তি কোভিড-১৯ রোগে নিশ্চিতভাবে আক্রান্ত হয়েছে বলে জানা গেছে এবং সব মিলিয়ে প্রায় ৩ বছরে বিশ্বজুড়ে রোগটির কারণে ৬৮ লক্ষ ব্যক্তির মৃত্যু হয়েছে। অধিকন্তু মহামারীজনিত জরুরি অবস্থার কারণে ব্যক্তিগত ও সামাজিক জীবনে ব্যাপক নেতিবাচক প্রভাব পড়ে। বিশ্বব্যাপী অর্থনীতিগুলিতে সমস্যার সৃষ্টি হয়, বহু লোক চাকুরি হারায়, আর্থিক নিরাপত্তার অভাবে ভোগে ও মানসিক স্বাস্থ্যের অবনতির শিকার হয়।
তথ্যসূত্র
Kaagi han katawhan
দ্বিতীয় পর্যায়ের মৌল
দ্বিতীয় পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণীর দ্বিতীয় সারিতে (পর্যায়ে) রয়েছে। পর্যায় সারণীর প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্ট পরিবর্তনের ক্রম দেখা যায়। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে।
দ্বিতীয় পর্যায়ের মৌলগুলো হল, লিথিয়াম, বেরিলিয়াম, বোরন, কার্বন, নাইট্রোজেন, অক্সিজেন, ফ্লোরিন, এবং নিয়ন। এই অবস্থাটি আণবিক কাঠামোর আধুনিক তত্ত্ব দ্বারা ব্যাখ্যা করা যেতে পারে।
মৌলসমূহ
! colspan="3" | মৌলিক পদার্থ !! শ্রেণী !! ইলেকট্রন বিন্যাস
নীরেন্দ্রনাথ দাশগুপ্ত
নীরেন্দ্রনাথ দাশগুপ্ত (১৮৯২ - ১৯১৫) (Nirendranath Dashgupta) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি পূর্ণচন্দ্র দাসের সহকর্মী ও পূর্ণচন্দ্র পরিচালিত গুপ্ত বিপ্লবী সংগঠন মাদারিপুর সমিতির সদস্য ছিলেন। তিনি বিপ্লবী বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন।
প্রারম্ভিক জীবন
নীরেন্দ্রনাথ দাশগুপ্ত ১৮৯২ খ্রিষ্টাব্দে ডিসেম্বরে মাদারিপুর সদর উপজেলাধীন খৈয়ারভাঙ্গা গ্রামে জন্মগ্রহণ করেন। তার বাবার নাম ললিত দাশগুপ্ত। মাদারিপুর শহরে বাসাবাড়ী ছিলো। তিনি মাদারিপুর হাই স্কুলের ছাত্র থাকা অবস্থায় মাদারিপুর সমিতির (১৯১০খ্রি.) বিপ্লবী সদস্য হয়েছিলেন।
বুড়ি বালামের তীরে খণ্ডযুদ্ধ
১৯১৫ খ্রিষ্টাব্দের ৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জংগলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের বলরামগড়িতে বুড়িবালাম (উড়িষ্যায় একে বলে "বুড্ঢাবালাঙ্গ" ) নদীর উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরীখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিশের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ১৯১৫ খ্রিষ্টাব্দে ৩ ডিসেম্বর তাদের দুজনের ফাঁসি কার্যকর করা হয়। জ্যোতিষচন্দ্র পালও বেশিদিন বাঁচেননি। পুলিশের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তার মৃত্যু ঘটে।
১৫ আগস্ট ১৯৭৫-এ বাংলাদেশে অভ্যুত্থান
১৫ আগস্ট ১৯৭৫ সালে বাংলাদেশের অভ্যুত্থান হলো মধ্য সারির সশস্ত্র অফিসারদের দ্বারা সংগঠিত একটি সামরিক অভ্যুত্থান। খন্দকার মোশতাক আহমেদের নেতৃত্বে একটি পাকিস্তানপন্থি সরকার দিয়ে শেখ মুজিবুর রহমানের সরকারকে অপসারণের পরিকল্পনা করেছিলেন কর্মকর্তারা। শেখ মুজিব এবং তার পরিবারের বেশিরভাগ সদস্য এ অভ্যুত্থানে নিহত হন।
পটভূমি
শেখ মুজিবুর রহমান পাকিস্তান থেকে ১৯৭১ সালের ২৬ শে মার্চ বাংলাদেশের স্বাধীনতা ঘোষণা করেছিলেন। বাংলাদেশ ৯ মাসের একটি মুক্তিযুদ্ধের লড়াই করে যা বাংলাদেশি ও ভারতীয় সশস্ত্র বাহিনীর একটি মিত্র বাহিনীর কাছে বাংলাদেশে পাকিস্তানি বাহিনীর আত্মসমর্পণের মধ্য দিয়ে শেষ হয়। ১৯৭৩ সালে বাংলাদেশ আওয়ামী লীগ বাংলাদেশের প্রথম সংসদ নির্বাচনে ব্যাপক জনসমর্থনের মাধ্যমে জয়লাভ করে। ১৯৭৫ সালের ৭ জুন বাংলাদেশ কৃষক শ্রমিক আওয়ামী লীগ (বাকশাল) গঠিত হয়েছিল যা সংবিধানের চতুর্থ সংশোধনী পাস করে বাংলাদেশকে একটি দলীয় রাষ্ট্র হিসাবে গড়ে তুলেছিলো এবং শেখ মুজিবুরকে একদলীয় রাষ্ট্রের রাষ্ট্রপতি করা হয়।
১৯৭৩ সালে মেজর শরিফুল হক ডালিম ও তার স্ত্রী গাজী গোলাম মোস্তফার ছেলেদের সাথে ঢাকা লেডিজ ক্লাবে একটি অনুষ্ঠানে ঝগড়া-বিবাদে জড়িয়ে পড়ে। প্রতিশোধ নেওয়ার জন্য বাংলাদেশ সেনাবাহিনীর ল্যান্সার ইউনিট এবং ২ ফিল্ড আর্টিলারি রেজিমেন্টের কিছু কর্মকর্তা ও সৈন্যরা গোলাম মোস্তফার বাসায় হামলা চালায়। গোলাম মোস্তফা বাংলাদেশের ক্ষমতাসীন দল বাংলাদেশ আওয়ামী লীগের নেতা ছিলেন। মেজর ডালিম, মেজর এসএইচএমবি নূর চৌধুরী এবং অন্যান্য কর্মকর্তাদের বিরুদ্ধে শৃঙ্খলা ভঙ্গের অভিযোগ আনা হয়। মেজর ডালিম রাষ্ট্রপতি শেখ মুজিবের কাছে সাহায্য চেয়েছিলেন তবে তাকে প্রত্যাখ্যান করা হয়েছিল। এ ঘটনায় মেজর সুলতান শাহরিয়ার রশিদ খান সেনাবাহিনী থেকে পদত্যাগ করেছেন। দায়িত্ব অবহেলার অভিযোগে কমিশন হারানো অফিসারদের মধ্যে মেজর ডালিম ও মেজর নূরও ছিলেন। ১৯৭৪ সালে মেজর সৈয়দ ফারুক রহমান বাংলাদেশ আওয়ামী লীগ সরকারের প্রতি অসন্তুষ্ট হয়েছিলেন। তিনি প্রায়শই মেজর জেনারেল জিয়াউর রহমানের সাথে তার অসন্তুষ্টি নিয়ে আলোচনা করতেন যিনি ডেপুটি চিফ অফ আর্মি স্টাফ ছিলেন। পরবর্তীতে অভিযোগ উঠে জিয়াউর রহমান ফারুককে এ জাতীয় একটি সভায় পরিস্থিতি সম্পর্কে "কিছু করার" পরামর্শ দিয়েছিলেন।
মেজর খন্দকার আবদুর রশিদ দেশের পরিস্থিতি সম্পর্কে বাণিজ্যমন্ত্রী খন্দকার মোশতাক আহমেদকে যোগাযোগ করতে সক্ষম হন। মেজর খন্দকার রশিদ, মেজর ডালিম এবং খন্দকার মোশতাক সিদ্ধান্ত নিয়েছিলেন যে তাদের অবশ্যই বাকশাল বাতিল করতে হবে এবং শেখ মুজিবকে অপসারণ করতে হবে। খন্দকার রশিদ এই পরিকল্পনার সাথে একমত হওয়া মেজর ফারুক রহমানকে অবহিত করেছিলেন এবং তাকে আরও বলা হয়েছিল যে মেজর জেনারেল জিয়া তাদের সমর্থন করবেন।
অভ্যুত্থান কার্যকর
বিদ্রোহীরা রাজনৈতিক দলগুলিতে বিভক্ত হওয়ার সিদ্ধান্ত নিয়েছে এবং প্রতিটি দলকে সুনির্দিষ্ট নির্দেশনা এবং লক্ষ্য প্রদান করা হয়েছিল।
বঙ্গবন্ধু ভবন
রাষ্ট্রপতি শেখ মুজিবুর রহমানের বাসায় এই অভিযানের নেতৃত্ব দেন মেজর একেএম মহিউদ্দিন আহমেদ। মেজর বজলুল হুদা রাষ্ট্রপতির বাড়ির রক্ষণাবেক্ষণকারী প্রথম ফিল্ড আর্টিলারি রেজিমেন্টের অ্যাডজুট্যান্ট থাকায় তাকে দলে রাখা হয়েছিল। দলে মেজর এসএইচএমবি নূর চৌধুরীও ছিলেন । রক্ষীদের দায়িত্বে থাকা ক্যাপ্টেন আবুল বাশার মেজর ডালিমের অধীনে দায়িত্ব পালন করেছেন।
বিদ্রোহীরা জোর করে বাসভবনে প্রবেশের চেষ্টা করলে বাসভবন রক্ষা করতে যেয়ে কিছু রক্ষী নিহত হয়েছিল। শেখ কামাল নিবাসকে রক্ষা করতে গিয়ে আহত হয়েছিলেন, আক্রমণকারীরা কমপ্লেক্সে প্রবেশের পরে তাকে ক্যাপ্টেন হুদা হত্যা করেছিলেন। শেখ মুজিব বিদ্রোহীদের কাছে জিজ্ঞাসা করলেন "আপনি কী চান?"। শেখ মুজিবকে সিঁড়ি দিয়ে নামার সময় মেজর নূর ও ক্যাপ্টেন হুদা তাঁকে গুলি করেন। শেখ মুজিবের ছেলে শেখ জামাল, জামালের স্ত্রী রোজী, শেখ কামালের স্ত্রী সুলতানা কামাল, শেখ মুজিবের স্ত্রী শেখ ফজিলাতুন্নেছাকে প্রথম তলায় বাথরুমে নিয়ে যাওয়া হয়েছিল। সেখানে মেজর আবদুল আজিজ পাশা ও রিসালদার মোসলেমুদ্দিন গুলি করে তাদের সবাইকে বাথরুমের ভিতরে গুলি করে হত্যা করে। মেজর ফারুক ঘটনাস্থলে ক্যাপ্টেন হুদাকে মেজর এবং সুবেদার মেজর আবদুল ওহাব জোয়ারদারকে লেফটেন্যান্ট পদে পদোন্নতি দেন। ফারুক এসে পৌঁছে গেলেন একটি ট্যাঙ্কে। শেখ মুজিবের ডাক পেয়ে রাষ্ট্রপতির সামরিক সচিব কর্নেল জামিল উদ্দিন আহমদ বঙ্গবন্ধুর আবাসে যাওয়ার পথে নিহত হন।
রক্ষীবাহিনী একটি সংক্ষিপ্ত যুদ্ধের পরে আত্মসমর্পণ করেন এবং তাঁদের বাড়ির বাইরে সারিবদ্ধ করা হয়। মেজর নূর অভ্যর্থনা এলাকার বাথরুমে শেখ মুজিবের ভাই শেখ নাসেরকে গুলি করেছিলেন। মেজর পাশা একজন হ্যাভিল্ডারকে মায়ের কাছে কাঁদতে থাকা শেখ রাসেলকে হত্যা করার নির্দেশ দিয়েছিলেন। প্রত্যক্ষদর্শীরা সৈন্যদের বাড়ি লুটপাটের করতে দেখেছিল। প্রবেশ পথে একটি মৃত পুলিশের লাশ পড়ে থাকতে দেখা যায়। মেজর হুদা মোহাম্মদপুরের শেরশাহ রাস্তায় গিয়ে কার্পেটরদেরকে ১০ টি কফিনের অর্ডার করেন। মেজর হুদা পরের দিন সেনাবাহিনীর একজন সহচরের মাধ্যমে লাশগুলি সরিয়ে নিয়েছিল।
শেখ ফজলুল হক মণির বাসভবন
শেখ ফজলুল হক মণি শেখ মুজিবুর রহমানের ভাগ্নে ছিলেন এবং সম্ভবত একজন উত্তরসূরি হিসাবে দেখা হত। তিনি তার স্ত্রী বেগম আরজু মনির সাথে তার বাড়িতে মারা গিয়েছিলেন, যাকে সে সময় গর্ভবতী বলে বিশ্বাস করা হয়। তাঁর ছেলে শেখ ফজলে নূর তাপস ও শেখ ফজলে শামস পরশ বেঁচে গিয়েছিলেন। ১৯৭৫ সালের ১৫ আগস্ট ধানমন্ডিতে ১৩/১১ রোডে তাঁর বাড়িটি ২০-২৫ সেনা সদস্য দ্বারা ঘিরে ছিল।
দলগ্রাম ইউনিয়ন
দলগ্রাম ইউনিয়ন বাংলাদেশের লালমনিরহাট জেলার একটি প্রশাসনিক এলাকা।
১৫ আগস্ট ১৯৭৫-এ বাংলাদেশে অভ্যুত্থান
আবদুর রব সেরনিয়াবাতের বাসভবন
আবদুর রব সেরনিয়াবাত প্রাক্তন পানি সম্পদ মন্ত্রী ছিলেন এবং শেখ মুজিবুর রহমানের শ্যালক মিন্টু রোডে তার বাসায় ভোর ৫ টা ৫০ মিনিটে নিহত হন। তার বাড়িতে মেজর আজিজ পাশা, ক্যাপ্টেন মাজেদ, মেজর শাহরিয়ার রশিদ এবং ক্যাপ্টেন নুরুল হুদা নেতৃত্বাধীন একটি দল আক্রমণ করেছিল। এই হামলায় সেরনিয়াবাতের ভাগ্নে শহীদ সেরনিয়াবাত, কন্যা বেবি সেরনিয়াবাত, নাতি সুকান্তো আবদুল্লাহ বাবু এবং ছেলে আরিফ সেরনিয়াবাতও মারা গিয়েছিলেন। এই হামলায় তিনজন গৃহকর্মীও মারা গিয়েছিলেন। তার ছেলে আবুল হাসনাত আবদুল্লাহ হামলায় বেঁচে গিয়েছিলেন এবং ওই বাড়িতে আরও ৯ জন আহত হন।
আর্টিলারি সমর্থন
ফৌজের কমান্ডে আর্টিলারিরা ধানমন্ডি ও মোহাম্মদপুরের দিকে মর্টার শেল নিক্ষেপ করে। মোহাম্মদপুরে শের শাহ সুরি রোডের কাছে মর্টার আগুনে ১৪ জন মারা গেছেন।
রক্ষী বাহিনী শিবির
মেজর ফারুক তার অধীনে ২টি ট্যাঙ্ক নিয়ে রক্ষী বাহিনী শিবিরে আক্রমণ করেছিলেন। রক্ষী বাহিনী কোনও ঘটনা ছাড়াই আত্মসমর্পণ করেছিল, রক্ষী বাহিনীর আত্মসমর্পণ সম্পন্ন হওয়ার পর ফারুক শেখ মুজিবুর রহমানের বাসভবনের দিকে অগ্রসর হন।
বাংলাদেশ বেতার
ঢাকার বাংলাদেশ বেতারের প্রধান রেডিও (রেডিও) সকালে বিদ্রোহীরা আক্রমণ করে। তারা দ্রুত সেখানে থানা পুলিশ নিরস্ত্র করে রেডিওর নিয়ন্ত্রণ নিয়ে যায়। মেজর ডালিম ও মেজর শাহরিয়ার রেডিও স্টেশনে অভিযানের দায়িত্বে ছিলেন। তারা সেখান থেকে তথ্যের প্রবাহ নিয়ন্ত্রণ করে।
ভবিষ্যৎ ফল
খন্দকার মোশতাক রেডিও স্টেশন থেকে জাতিকে সম্বোধন করেছিলেন, তার ভাষণ তাহেরউদ্দিন ঠাকুর লিখেছিলেন, তাঁর নেতৃত্বে নতুন সরকার গঠনের ঘোষণা দিয়েছিলেন। তার অনুসরণে, সেনাবাহিনী প্রধান, তার উপ-উপ-নৌ-সেনা প্রধান, বিমান বাহিনী প্রধান, পুলিশ প্রধান এবং বাংলাদেশ রাইফেলস নতুন সরকারের প্রতি আনুগত্যের অঙ্গীকার করেছিলেন। খন্দকার মোশতাক জেনারেল এমএজি ওসমানী তার প্রতিরক্ষা উপদেষ্টা হিসাবে। জেনারেল জিয়াউর রহমানকে ১৯৭৫ সালের ২৪ আগস্ট সেনাবাহিনী প্রধান এবং খলিলুর রহমানকে বাংলাদেশ সেনাবাহিনীর প্রথম চিফ অব ডিফেন্স স্টাফ করা হয়।
১৯৭৫ সালের ২৬ সেপ্টেম্বর খন্দকার মোশতাক ইনডেমনিটি অধ্যাদেশ ঘোষণা করেন যা অভ্যুত্থানের আইনগত সুরক্ষায় জড়িতদের নিরাপত্তা দেয়। এই অধ্যাদেশটি ১৯৭৯ সালে বাংলাদেশ জাতীয়তাবাদী দল একটি আইন অনুসারে সংশোধন করে যা মেজর জিয়াউর রহমান প্রতিষ্ঠা করেছিলেন। বাংলাদেশ আওয়ামী লীগ দ্বারা নিয়ন্ত্রিত ১৯৯৬ সালের  ১৪ নভেম্বর বাংলাদেশ সংসদ ক্ষতিকর আইনটি সরিয়ে দিয়ে বিচার শুরু করার পথ তৈরি করে। ১৯৭৫ সালের ৫ অক্টোবর জাতীয় রক্ষী বাহিনী (সেনাবাহিনীতে শোষণ) অধ্যাদেশ পাস হয়; যা রক্ষী বাহিনীকে বাংলাদেশ সেনাবাহিনীতে অন্তর্ভুক্ত করেছিল। ১৯৭৫  সালের ৩ নভেম্বর ব্রিগেডিয়ার জেনারেল খালেদ মোশাররফ ও কর্নেল শাফাত জামিলের নেতৃত্বে বাংলাদেশ সেনাবাহিনীর কয়েকজন কর্মকর্তাকে বিদ্রোহীদের অপসারণ এবং সেনাবাহিনীর শৃঙ্খলা ফিরিয়ে আনার জন্য অভ্যুত্থান শুরু করার কারণে পরিস্থিতি উত্তেজনা বৃদ্ধি পেয়েছিল। বিচারপতি আবু সাদাত মোহাম্মদ সায়েম খন্দকার মোশতাকের পরিবর্তে রাষ্ট্রপতি এবং মোশাররফকে সেনাপ্রধান করা হয়। সকালে বিদ্রোহীদের ছিল নিহত সাবেক প্রেসিডেন্ট সৈয়দ নজরুল ইসলাম, সাবেক প্রধানমন্ত্রী তাজউদ্দীন আহমদ এবং মন্ত্রী এম মনসুর আলী এবং এ এইচ এম কামরুজ্জামান মধ্যে ঢাকা কেন্দ্রীয় কারাগার যেখানে তারা ১৫ আগস্ট বিডিআর বিদ্রোহের পর থেকে তালাবদ্ধ ছিল। জিয়াকে গৃহবন্দী করা হয়েছিল। ৪ নভেম্বর বিদ্রোহীদের ব্যাংককে নিরাপদে পালিয়ে যাওয়ার সুযোগ প্রদান করা হয়েছিল।  ১৯৭৫ সালের ৭ নভেম্বর খালেদ মোশাররফ আরেক সেনা অভ্যুত্থানে নিহত হন যা জিয়াউর রহমানকে সেনাপ্রধানের কাছে ফিরিয়ে দেয়। এই অভ্যুত্থানের নেতৃত্বে ছিলেন বিপ্লবী সৈনিক সংগঠন ও কর্নেল আবু তাহের । সেনাবাহিনীতে শৃঙ্খলা ফিরিয়ে আনতে এবং আরও কোনও অভ্যুত্থান রোধ করতে ১৯৭৬ সালের ২১ জুলাই মেজর জেনারেল জিয়ার গঠিত সরকারের অধীনে খালেদ হত্যার দায়ে তাহেরের  মৃত্যুদণ্ড কার্যকর করা হয়েছিল।
১৯৭৬ সালে বাংলাদেশের সামরিক সরকার অভ্যুত্থানকারীদের কূটনৈতিক চাকরি দিয়েছিল। একেএম মহিউদ্দিন আহমেদকে আলজেরিয়ার দূতাবাসের দ্বিতীয় সেক্রেটারি করা হয়, এএম রাশেদ চৌধুরীকে সৌদি আরবের জেদ্দায় কনসুলেট জেনারেল করা হয়, এসএইচএমবি নূর চৌধুরীকে তেহরানের দূতাবাসে দ্বিতীয় সচিব করা হয়, শরিফুল হক ডালিমকে প্রথম সচিব করা হয় বেইজিংয়ের দূতাবাসে এবং আবদুল আজিজ পাশাকে আর্জেন্টিনার বুয়েনস আইরেসে দূতাবাসের প্রথম সচিব করা হয়েছিল। ১৯৯৬ সাল পর্যন্ত বাংলাদেশ আওয়ামী লীগ সরকার গঠন করে এবং তাদের বাংলাদেশে ফিরিয়ে আনার সময় পর্যন্ত তারা এই পদে অধিষ্ঠিত ছিল। তারা তা মানতে অস্বীকার করেছিল এবং ফলস্বরূপ তাদের অবস্থান থেকে বরখাস্ত করা হয়েছিল। ২০০১ সালে, যখন বাংলাদেশ জাতীয়তাবাদী দল ক্ষমতায় ফিরেছিল, তারা শেষ আদেশ বাতিল করে এবং কর্মকর্তাদের তাদের কূটনৈতিক পদে পুনর্বহাল করে।
বিচার
মেজর ফারুক, মেজর সুলতান শাহরিয়ার রশিদ খান এবং প্রাক্তন প্রতিমন্ত্রী তাহেরউদ্দিন ঠাকুরকে ১৯৯৬ সালের ১৪ আগস্ট গ্রেপ্তার করা হয়েছিল, একই বছর বাংলাদেশ আওয়ামী লীগ ক্ষমতায় আসে। রাষ্ট্রপতি শেখ মুজিবের ব্যক্তিগত সহকারী এএফএম মহিতুল ইসলাম বিদ্রোহীদের বিরুদ্ধে ধানমন্ডি থানায় ২ অক্টোবর ১৯৯৬ সালে একটি মামলা দায়ের করেছিলেন। অপরাধ তদন্ত বিভাগ পরদিন মামলাটি তদন্ত শুরু করে। সিআইডি ১৯৯৭ সালের ১৫ জানুয়ারী ২০ জনের বিরুদ্ধে অভিযোগ চাপায়।
১৯৯৭ সালের ১২ মার্চ কারাগারে থাকা ৬ বন্দি ও দেশের বাইরে থাকা ১৪ জনকে নিয়ে বিচার শুরু হয়েছিল। খন্দকার আবদুর রশিদের স্ত্রী জোবাইদা রশিদ অভিযোগপত্র থেকে অব্যাহতি পেয়েছিলেন, তিনি অভিযোগ গঠনের পরে অভিযুক্তকে কমিয়ে ১৯-এ নামিয়েছিলেন। হাইকোর্টে দায়ের করা অন্যান্য মামলাগুলি ট্রায়াল আদালতের বৈধতা এবং এর অবস্থান, ক্ষতিপূরণ আইনের দণ্ডকে চ্যালেঞ্জ জানিয়েছে, যা বিচারকে বিলম্ব করেছিল। মেজর হুদা ১৯৯৮ সালে থাইল্যান্ড থেকে বাংলাদেশ ও থাইল্যান্ডের মধ্যে প্রত্যর্পণ চুক্তির স্বাক্ষরের মাধ্যমে আনা হয়েছিল।  ঢাকা জেলা জজ কোর্টের বিচারপতি কাজী গোলাম রসুল ১৯৮৮ সালের ৮ নভেম্বর ১৯৯৮ সালে  ১৫ জন আসামিকে মৃত্যুদণ্ডের রায় দেন। বাংলাদেশ হাইকোর্টে আপিল করা হয়েছিল। ১৯৯৮ সালের ১৪ নভেম্বর হাই কোর্ট বিচারপতি মো. রুহুল আমিনের সাথে বিভক্ত রায় প্রদান করে দোষীদের মধ্যে ১০ জনের মৃত্যুদণ্ড বহাল রাখেন, বিচারপতি এবিএম খায়রুল হক সকল ১৫ জনের মৃত্যুদণ্ড বহাল রেখেছেন। মামলাটি তৃতীয় বিচারপতি মোহাম্মদ ফজলুল করিমকে প্রেরণ করা হয়েছিল, যিনি অভিযুক্তদের ১২ জনকে সাজা দিয়ে মৃত্যুদণ্ড কার্যকর করার রায় প্রদান করেন।
এরপরে প্রধান বিচারপতি রুহুল আমিন ৫ জন বিচারপতি সমন্বয়ে আপিল আদালত গঠন করেন, তারা হলেন বিচারপতি সুরেন্দ্র কুমার সিনহা, বিচারপতি মোঃ আবদুল আজিজ, বিচারপতি মোঃ তাফাজুল ইসলাম, বিচারপতি বি কে দাস, এবং বিচারপতি মোঃ মোজাম্মেল হোসেন । ১৯৯৯ সালের ১৯ নভেম্বর আপিল বিভাগের রায় ১২ দণ্ডপ্রাপ্ত ব্যক্তির মৃত্যুদণ্ডের বিষয়টি নিশ্চিত করে। যার মধ্যে তিন জন রাষ্ট্রপতি ক্ষমা চেয়েছিলেন কিন্তু তাদের প্রত্যাখ্যান করা হয়েছিল। ২৭ জানুয়ারি ২০১০-তে, বাংলাদেশ সুপ্রিম কোর্ট দণ্ডপ্রাপ্তদের পুনর্বিবেচনার আবেদন প্রত্যাখ্যান করেছিল। ২৮ শে জানুয়ারী, ২০১০, হেফাজতে দোষীদের মধ্যে পাঁচজনকে ফাঁসি কার্যকর করা হয়েছিল। ফাঁসির দণ্ডপ্রাপ্তরা হলেন সুলতান শাহরিয়ার রশিদ খান, একেএম মহিউদ্দিন আহমেদ, মহিউদ্দিন আহমেদ, সৈয়দ ফারুক রহমান, এবং বজলুল হুদা । ঠিক তার ১০ বছর পর ২০২০ সালের ৭ই এপ্রিল পলাতক ক্যাপ্টেন আব্দুল মাজেদকে গ্রেফতার করা হয় এবং ১২ই এপ্রিল তার মৃত্যুদণ্ড কার্যকর করা হয়
উত্তরাধিকার
১৯৭৫ সাল থেকে, বাংলাদেশ বিভিন্ন সামরিক সরকারের অধীনে ছিল, গণতন্ত্রকে কয়েকবার আংশিকভাবে পুনরুদ্ধার করা হয়েছিল এবং ১৯৯০ সালে স্থায়ীভাবে ছিল। শেখ মুজিবুর রহমানের দুই কন্যা শেখ হাসিনা এবং শেখ রেহানা ১৯৭৫ সালের আগস্টে জার্মানিতে থাকায় প্রাণে বেঁচে যান। শেখ হাসিনা বাংলাদেশের বর্তমান প্রধানমন্ত্রী।
২১৭
২১৭ গ্রেগরীয় বর্ষপঞ্জির একটি সাধারণ বছর।
সাচিরো তোশিমা
সাচিরো তোশিমা (戸嶋 祥郎, Sachiro Toshima; জন্ম: ২৬ সেপ্টেম্বর ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
আমর ইবনে মুয়াজ
আমর ইবনে মুয়াজ (মৃত্যুঃ ২৩ মার্চ, ৬২৫ খ্রিষ্টাব্দ) রাসুলের একজন সাহাবা ছিলেন। যিনি সাদ ইবনে মুয়াজ এর ছোট ভাই ছিলেন। যিনি উহুদের যুদ্ধে অংশগ্রহণ করেছিলেন ।
মৃত্যু
আমর ইবনে মুয়াজ ৬২৫ খ্রিষ্টাব্দে উহুদের যুদ্ধে শাহাদাত বরণ করেন ।
২০২২ কমনওয়েলথ গেমসে জুডো
পঞ্জিকা
প্রতিযোগিতার সূচি নিম্নরূপ:
স্থান
জুডো ও কুস্তি উভয় ইভেন্টই কভেন্ট্রি এরিনাতে অনুষ্ঠিত হয়েছিল। পাশে অবস্থিত কভেন্ট্রি স্টেডিয়ামে রাগবি সেভেন্স আয়োজিত হয়েছিল।
দেশ
৩৬টি কমনওয়েলথ গেমস অ্যাসোসিয়েশনের ১৬০ জন ক্রীড়াবিদ (৯৭ জন পুরুষ, ৬৩ জন মহিলা) অংশগ্রহণ করেছিল।
জোড়খালী ফাযিল ডিগ্রী মাদ্রাসা
জোড়খালী ফাজিল ডিগ্রী মাদ্রাসা বাংলাদেশের বগুড়া জেলার ধুনট উপজেলার গোসাইবাড়ী ইউনিয়ন একটি প্রাচীন প্রতিষ্ঠান।  ১৯১২ সালে মাওলানা ইয়ার মুহাম্মদ মাদ্রাসাটি প্রতিষ্ঠা করেন। মাদ্রাসাটি  দাখিল (এসএসসি) আলিম (এইচএসসি) এবং ফাজিল ইসলামি অধ্যয়ন ব্যাচেলর ডিগ্রী প্রদান করে। এটি ইসলামি শিক্ষার জন্য সবথেকে পুরাতন ঐতিহ্যবাহী শিক্ষাপ্রতিষ্ঠান যা ১৯১২ সালে প্রতিষ্ঠিত হয়। এই ইনস্টিটিউট প্রতি বছর বিভিন্ন ধরনের সাংস্কৃতিক অনুষ্ঠানের ব্যবস্থা করে।
ইতিহাস
বগুড়া জেলার ধুনট উপজেলার গোসাইবাড়ী ইউনিয়ন স্বাধীনতার আগে অনুন্নত এবং অবহেলিত ছিল। ফলস্বরূপ, এখানকার মানুষের চাহিদা অনুযায়ী স্থানীয় উদ্যোগ এবং সহায়তায় শিক্ষাপ্রতিষ্ঠানটি নির্মিত হয়েছিল।
ব্যবস্থাপনা
মাদ্রাসা পরিচালনার জন্য ইসলামী বিশ্ববিদ্যালয় কুষ্টিয়ার সাবেক উপাচার্য মুহাম্মদ ইনাম উল হক-কে সভাপতি করে ১১ সদস্যবিশিষ্ট পরিচালনা পরিষদ রয়েছে।
অবকাঠামো
মাদ্রাসায় দুটি ভবন, একটি দ্বিতল প্রশাসনিক ভবন এবং একটি ১০০ মিটার হলরুম রয়েছে। মাদ্রাসার মূল ভবনটি একটি মাত্র ভবন। মাদ্রাসার সামনে একটি পুকুর বিদ্যমান এবং তার কাছেই রয়েছে আর একটি মসজিদ
অনুষদ
দাখিল, আলিম ও ফাজিল উভয় বিভাগেই মানবিক বিভাগ রয়েছে মাদ্রাসাটিতে।
প্রশাসন
মাদ্রাসাটি একটি গভর্নিং বডির অধীনে পরিচালিত হয়। ইসলামি আরবি বিশ্ববিদ্যালয় এবং ইসলামী বিশ্ববিদ্যালয়, বাংলাদেশ পদাধিকারবলে পরিচালনা পর্ষদের সভাপতি হিসেবে দায়িত্ব পালন করেন। মাদরাসার প্রশাসনিক কর্মকাণ্ড পরিচালনার জন্য অধ্যক্ষের অধীনে একজন উপাধ্যক্ষ ও একজন ছাত্র পরিচালক হিসেবে থাকেন। মাদারাসাটি ইসলামি আরবি বিশ্ববিদ্যালয় এবং ইসলামী বিশ্ববিদ্যালয়, বাংলাদেশ দ্বারা এটি পরিচালিত হয়। স্থাপনের পর থেকে এ পর্যন্ত ১১ জন  এই মাদ্রাসার অধ্যক্ষ ছিলেন।  প্রতিষ্ঠানটির প্রথম  বাংলাদেশী ও বাঙালি অধ্যক্ষ প্রতিষ্ঠাতা  মাওলানা ইয়ার মুহাম্মদ।  বর্তমানে মাদ্রাসার প্রশাসনিক কর্মকাণ্ড পরিচালনার জন্য অধ্যক্ষের অধীনে বহাল রয়েছেন মাওলানা মুহাম্মদ হাফিজুর রহমান।
মাদ্রাসা শিক্ষা কার্যক্রম পরিচালনা করার জন্য মোট ২৮জন (২০২০ খ্রিষ্টাব্দ পর্যন্ত) শিক্ষক-শিক্ষিকা নিয়োজিত আছেন। এছাড়াও মাদ্রাসার অন্যান্য প্রশাসনিক কাজের জন্য ৩১জন কর্মকর্তা-কর্মচারী কাজ করে থাকেন এবং কলেজ ব্যবস্থাপনার কাজে একজন ব্যবস্থাপকের অধীনে ৩৬জন কর্মচারী কাজ করেন। পাশাপাশি ৫জনের একটি দল কলেজের জামুর ইসলামিয়া সিনিয়র আলিম মাদ্রাসাকাজের বিনিময়ে অধ্যয়ন কর্মসূচি পরিচালনা করে থাকেন। বিনামূল্যে দরিদ্র ও পথশিশুদের শিক্ষাদান কার্যক্রমে ২জন শিক্ষক নিয়োজিত আছেন জামুর ইসলামিয়া সিনিয়র আলিম মাদ্রাসা এর সাবেক অধ্যক্ষ মাওলানা মুহাম্মদ হাফিজুর রহমান ,কামিল ট্রিপল বিভাগের বর্তমান অধ্যক্ষ সহ একজন।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে তিন শতাধিক শিক্ষার্থী অধ্যয়নরত আছে।
ফলাফল ও কৃতিত্ব
প্রতিষ্ঠালগ্ন থেকে বাংলাদেশ মাদ্রাসা শিক্ষাবোর্ড কর্তৃক অনুষ্ঠিত দাখিল, আলিম, ফাজিল পরীক্ষায় এবং বর্তমানে পঞ্চম শ্রেণীর সমাপনী ও অষ্টম শ্রেণী (জেডিসি) পরীক্ষায় শিক্ষার্থীরা কৃতিত্বপূর্ণ ফলাফল অর্জন করে আসছে। ২০১১ সালে অষ্টম শ্রেণীতে ২ জন এবং দাখিল পরীক্ষায় ২ জন শিক্ষার্থী মেধাবৃত্তি লাভ করে। ২০১২ সালে দাখিল ও আলিম পরীক্ষায় শতভাগ ফলাফল অর্জন করে মাদ্রাসার গৌরবময় ঐতিহ্যের ধারা অব্যাহত রাখে। বিগত বছরের পাশের হার ১০০%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।২০২০ সালে ও প্রতিবারেরমত দাখিল ও আলিম পরীক্ষায় শতভাগ ফলাফল অর্জন করে মাদ্রাসার গৌরবময় ঐতিহ্যের ধারা অব্যাহত রাখে।
ফলাফল
গত পাবলিক পরীক্ষাগুলোতে শিক্ষার্থীদের ফলাফল
কম্পিউটার ল্যাব
শেখ রাসেল ডিজিটাল ল্যাব বাংলাদেশ সরকার শিক্ষার্থীদের তথ্য প্রযুক্তির উপর শিক্ষিত করার জন্য প্রদান করেছে। এখানে, একাডেমিক বিষয়বস্তুর সাথে শিক্ষার্থীদের সম্পৃক্ততা উন্নত করার জন্য বিভিন্ন মিডিয়া ব্যবহার করে ক্লাস পরিচালনা করা হয়। এছাড়াও স্কুলের অভ্যন্তরে এবং বাইরের প্রতিষ্ঠানে বিভিন্ন কম্পিউটার শেখার কোর্সে ভর্তির ব্যবস্থা রয়েছে।
পর্যায়
এ মাদ্রাসায় ফাজিল (ডিগ্রি) পর্যায় পর্যন্ত পাঠদান করা হয়।
বহিঃসংযোগ
__নির্ঘণ্ট__
ক্রিকেট আয়ারল্যান্ড
ক্রিকেট আয়ারল্যান্ড (Cricket Ireland) আয়ারল্যান্ড প্রজাতন্ত্র ও উত্তর আয়ারল্যান্ডের ক্রিকেট খেলা পরিচালনায় নিযুক্ত সর্বোচ্চ ক্রীড়া পরিচালনা সংস্থা। আনুষ্ঠানিকভাবে এ সংস্থাটি আইরিশ ক্রিকেট ইউনিয়ন নামে পরিচিত। সংস্থাটি আয়ারল্যান্ড ক্রিকেট দল ও আয়ারল্যান্ড মহিলা ক্রিকেট দলের দেখাশোনার দায়িত্বে নিয়োজিত রয়েছে। এছাড়াও, আইরিশ ক্রিকেট ইউনিয়ন আয়ারল্যান্ডে অনুষ্ঠিত প্রিমিয়ার ক্লাব ক্রিকেট প্রতিযোগিতা আইরিশ সিনিয়র কাপ আয়োজন করে থাকে। জুন, ২০১৭ সালে আইসিসি কর্তৃক অত্র সংস্থাটি টেস্ট মর্যাদা লাভের সুবাদে পূর্ণাঙ্গ সদস্যের মর্যাদা পায়।
ইতিহাস
৬ জুলাই, ১৯৯৩ তারিখে আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভে সক্ষম হয় আয়ারল্যান্ড।
আয়ারল্যান্ডের অন্যান্য ক্রীড়া পরিচালনা পরিষদের ন্যায় অত্র ইউনিয়ন আয়ারল্যান্ড প্রজাতন্ত্রের পরিবর্তে আয়ারল্যান্ডের সকল দলকে নিয়ন্ত্রিত করছে। রাগবি ইউনিয়ন ও ফিল্ড হকি সংস্থায় আইরিশ ট্রাইকালার ব্যবহৃত হলেও এক্ষেত্রে সংস্থাটি ব্যতিক্রম। এর পরিবর্তে সংস্থাটি নিজস্ব পতাকা ব্যবহার করে থাকে।
২০০৭ সালের আইসিসি বিশ্ব ক্রিকেট লীগের প্রথম বিভাগে আয়ারল্যান্ড দল অংশ নিয়েছে। আন্তর্জাতিক ক্রিকেট কাউন্সিলের সহযোগী সদস্য হিসেবে দলটি একদিনের আন্তর্জাতিক ও টুয়েন্টি২০ আন্তর্জাতিকের মর্যাদা লাভ করে।
ক্রিকেট বিশ্বকাপে সাফল্য
অদ্যাবধি আয়ারল্যান্ডের সেরা সাফল্য হিসেবে রয়েছে ইংল্যান্ডের বিপক্ষে ২০১১ সালের ক্রিকেট বিশ্বকাপে ৩ উইকেট বিজয় লাভ। ২ মার্চ, ২০১১ তারিখে ব্যাঙ্গালুরুতে অনুষ্ঠিত গ্রুপ পর্বের ঐ খেলায় কেভিন ও’ব্রায়ান বিশ্বকাপের ইতিহাসের দ্রুততম সেঞ্চুরি করেছিলেন। খেলায় ৩২৭ রানের জয়ের লক্ষ্যমাত্রা সাফল্যের সাথে টপকিয়ে বিশ্বকাপ রেকর্ড স্থাপন করে আয়ারল্যান্ড দল। ২০০৭ সালের ক্রিকেট বিশ্বকাপেও পাকিস্তানের বিপক্ষে গ্রুপ পর্বের খেলায় তিন উইকেটে জয় তুলে নিয়েছিল দলটি। তবে, পাকিস্তানের কোচ বব উলমারের আকস্মিক মৃত্যুতে তাদের সাফল্য ঢাকা পড়ে যায়।
৩ ফেব্রুয়ারি, ২০০৮ তারিখে সংস্থার বার্ষিক সাধারণ সভায় আইরিশ ক্রিকেট ইউনিয়ন বিলুপ্ত ঘোষণা করা হয় ও লিমিটেড কোম্পানীতে পরিণত করা হয়।